**FESTIVAL CÒMIC NOSTRUM: EL CÒMIC I LA CIÈNCIA**

**DOSSIER PEL PROFESSORAT / MONITORS / GRUPS**

**EXPOSICIONS:**

**Exposició “Persones superheroïnes... Persones científiques!!!”**(Planta Baixa del Casal Solleric)

Podríem titular aquesta exposició com *La ciència dels superherois*. Les versions cinematogràfiques, que ara els reconeixen molt més, són dels pocs gèneres, per no dir l’únic, en el qual els protagonistes són científics i la ciència hi té una presència fonamental per a justificar l’origen dels superpoders, el seu ús i les seves conseqüències.

Les lleis de la física de Newton, les de la termodinàmica, materials, enginyeria, medicina, l’energia, la química, els àtoms o l’evolució, entre d’altres àmbits científics, hi seran presents mitjançant pàgines dels principals personatges de còmic de les editorials Marvel i DC Comics, i plafons explicatius.

**Exposició “El Còmic i la Ciència”**(Entresol del Casal Solleric)

Hi trobarem pàgines de còmics i texts explicatius sobre cada tema i cada obra. El criteri seguit quant a la selecció d’obres és que estiguin publicades en català i/o castellà.

Hi haurà enllaços amb informació d’obres interessants en altres idiomes i d’obres de descàrrega gratuïta.

**Aquesta exposició està estructurada de la següent forma:**

Sala 1: Física i química. Els orígens de l’Univers.

Inclou un còmic gegant titulat *Què és ciència i què no ho és!*

Sala 2: Biologia. Origen de la vida + geologia. Origen de la Terra i els planetes,

Inclou un còmic gegant sobre els ecosistemes insulars.

Sala 3: Medicina.

Sala 4: Tot està relacionat. Canvi climàtic, extincions*, One Health*, pandèmies...

Sales 5 i 6: Anticipant el futur. Ciència-ficció i realitat.

Inclou el resultat de l’experiment entre el Clúster de Còmic i el MIT sobre creació de còmics amb intel·ligència artificial.

**Objectius:**

Acostar la ciència a la societat d’una forma diferent. Des dels còmics sobre ciència i des del llenguatge del còmic per tractar temes científics.

Donar visibilitat i valor a la investigació científica.

Rompre prejudicis sobra la dona i la ciència, i la dona i el còmic.

Facilitar recursos educatius i culturals a la societat.

**Activitats paral·leles:**

Com que l’alumnat i els col·lectius especials són variats, es deixa en mans de cada professora, mestre o monitor el treball posterior de reforç que es pugui fer: des de dibuixar professions científiques, natura o contaminació a treballar sobre feines o resultats de científics com Hipàtia d’Alexandria i Darwin, entre d’altres, o treballar sobre conceptes que hagin cridat l’atenció del grup.

**Adreçades a:**

Alumnes des del darrer cicle de primària fins a batxillerat

Col·lectius amb necessitats especials

Associacions de veïnats.

**Dies i horaris de les visites de grups de centres educatius:**

Cada dimarts, dimecres i divendres de les 10 a les 14 h (a concertar)

Des del 10 de novembre al 22 de desembre

**Durada de la visita guiada:**

60 minuts

**Preu:**

Gratuït

**Impartides per:**

Alumnes de la UIB

**Reserves al següent** [**formulari**](https://bit.ly/visitCN) **(**[**https://bit.ly/visitCN**](https://bit.ly/visitCN)**)**

Persona de contacte: Lola Álvarez Díaz. Telèfon: 971172027. Mail: [seras@uib.es](mailto:seras@uib.es)

**A més, podeu gaudir de les exposicions:**

***Forges i la Ciència* (passeig del Born)**

Pinzellades d’humor exquisit sobre ciència

***Relats d’anticiència*** (Pati del Casal Solleric)

Humor absurd en format de portades de revistes ben poc científiques a càrrec d’autors diversos de les Illes Balears.

**Ho organitzen:**

Ajuntament de Palma, UIB i Clúster de Còmic i Nous Mèdia de Mallorca